《闻罗澹峰先生登罗浮不获相从诗以致怀 其一》
明代·张穆

诚哉达不易，间亦世中稀。古道久不作，狂歌安与归。

向平婚嫁未，康乐宦情微。此日风尘遍，谁同与世违。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。